ຫຼາຍຮ້ອຍຄົນ ເສຍຊີວິດ ຍ້ອນໄພນ້ຳຖ້ວມ ຢູ່ ຊິມບັບເວ 
ໄພແຫ້ງແລ້ງ ໃນປີກາຍນີ້ ໄດ້ທຳລາຍຜົນລະປູກ ຢູ່ຊິມບັບເວ ເຮັດໃຫ້ 4 ລ້ານກວ່າຄົນ ຕ້ອງການຄວາມເຫຼືອ ໃນດ້ານອາຫານການກິນ.
ໄພນ້ຳຖ້ວມໃນພາກໃຕ້ແລະພາກຕາເວັນຕົກສຽງໃຕ້ຂອງປະເທດຊິມບັບເວ ເຮັດໃຫ້ ມີຜູ້ເສຍຊີວິດ 246 ຄົນແລະອີກ 2,000 ຄົນບໍ່ມີບ່ອນພັກພາອາໄສເລີ້ມແຕ່ເດືອນທັນ ວາເປັນຕົ້ນມາ ລັດຖະບານຊິມບັບເວ ທີ່ພວມຂາດແຄນເງິນຢູ່ນັ້ນໄດ້ຮ້ອງຂໍການຊ່ອຍເຫຼືອຈາກປະ ຊາຄົມນາໆຊາດ ເພື່ອຮັບມືກັບຄວາມເສຍຫາຍທີ່ເກີດຈາກໄພນ້ຳຖ້ວມນີ້ ເຈົ້າໜ້າທີ່ກ່າວວ່າ ຖະໜົນຫົນທາງແລະຂົວຕ່າງໆ ໄດ້ຖືກຊຸໄປໂດຍໄພນ້ຳຖ້ວມຊຶ່ງ ໄດ້ຕັດຂາດປະຊາຄົມຈຳນວນນຶ່ງ ອອກຈາກບໍລິເວນ ທີ່ຢູ່ອ້ອມແອ້ມ ຊິມບັບເວ ຫາກໍຟື້ນໂຕຄືນ ຈາກໄພແຫ້ງແລ້ງ ເປັນເວລາ 2 ປີ ທີ່ໄດ້ສ້າງຄວາມເສຍ ຫາຍຢ່າງຮ້າຍແຮງໃຫ້ແກ່ຜົນເກັບກ່ຽວຫວ່າງບໍ່ດົນຜ່ານມາ ເວລາເກີດໄພນ້ຳຖ້ວມ ອົງການກອງທຶນເດັກຂອງສະຫະປະຊາຊາດ ກ່າວວ່າ ປີກາຍນີ້ ຊິມບັບເວ ຊຶ່ງຄັ້ງນຶ່ງ ເຄີຍຮູ້ກັນວ່າເປັນອູ່ເຂົ້າອູ່ນ້ຳຂອງພາກໃຕ້ອາຟຣິການັ້ນພວມປະເຊີນໜ້າກັບອັດຕາ ການຂາດແຄນອາຫານຂອງພວກເດັກນ້ອຍຮ້າຍແຮງສຸດໃນຮອບ 15 ປີ